<classify> Akizungumza na gazeti hili juzi jioni wakati wa mazoezi ya timu hiyo jijini hapa, Pluijm alisema kuwa licha ya uzuri wa Toto Africans, lakini wataibuka na ushindi katika mchezo huo wa leo CCM Kirumba.Alisema wachezaji wake mwanzo mwisho watacheza kwa kujituma huku wakilishambulia kwa nguvu lango la Toto African wakisaka pointi tatu muhimu. Toto African ni timu iliyojaa wachezaji wadogo wanaojituma na wanacheza mpira mzuri sana.Jambo muhimu kwetu ni kuhakikisha tunashinda kila mechi ili tuweze kubaki kileleni mwa Ligi Kuu na kutwaa taji, alisema Pluijm. Hata hivyo, Pluijm alithibitisha kikosi chake kuwa na majeruhi, lakini amesema wameziba mapengo hayo.Golikipa wetu Barthez na Godfrey Mwashiuya ni majeruhi ila nina imani mapengo yao yatazibwa na wachezaji waliopo, alisema Pluijm. Kwa upande wake kocha mkuu wa Toto Africans, Dominik Glawogger alisema anategemea vijana wake watacheza vyema na kuweza kuifunga Yanga.Baada ya mchezo na Simba tuliwapa wachezaji wetu mapumziko ya siku tatu kutokana na mechi ngumu tuliyokuwa nayo, lakini sasa walirudi wachezaji na tangu Jumatatu tulianza mazoezi na Jumamosi leo tunategemea kushinda, alisema Dominik.Kocha Dominik amethibitisha golikipa wake Mussa Kirungi bado anaumwa homa na huenda akashindwa kucheza mchezo huo dhidi ya Yanga. Naye kiungo wa Yanga, Haruna Niyonzima alisema jijini hapa kuwa, kwa sasa lengo lao ni kutetea ubingwa wa Tanzania Bara na kushiriki mashindano ya kimataifa.Tumefika Mwanza salama ninachotaka kusema, hakuna mechi ndogo tumekuja kuchukua ushindi tu. Kila timu tunaiheshimu na mchezo wowote tunauheshimu na hatuna mechi ya kupoteza, alisema kiungo huyo.Kwa upande wa Chama cha Soka Mkoani Mwanza MZFA kupitia katibu wake, Naseeb Mabrouk ametaja bei za mechi ya leo, ambapo alisema viti maalumu vitakuwa 10 na kila kiti ni Sh 20,000. Jukwaa kuu ni Sh 10,000 kwa kila kiti wakati mzunguko ni Sh 5,000 kwa kichwa. Tiketi zinapatikana Uwanja wa CCM Kirumba na Nyamagana.  <topic>: MICHEZO 